Kui olin hotelli jõudnud, helistas Erni ja ütles, et kuna ta just helistas hotelli ja teatas, et meilib neile oma krediitkaardi numbri, ei tohiks mul tulla check-inniga mingit jama. Vale puha. Kui ma 2008. oktoobris samas hotellis elasin (2 viimast päeva kipsis jalaga), töötasid registreerimislaua taga elus inimesed, aga nüüd oli sinna  seatud rida check-in-masinaid! Samas aga oli Welcome Desk, kus töötas pidevalt vähemalt kolm inimest, kes aitasid rahval masinaid kasutada. Kui masinad peaksid elu odavamaks ja kiiremaks tegema, siis seal oli vastupidi. Ootasin 15 min, enne kui vaevu inglise keelt kõnelev tõmmu pisike meestöötaja minuga suhtlema hakkas. Seletasin, et Erni on juba mind sisse reganud, aga maksnud veel pole ja kohe saadab oma krediitkaardi numbri. Must mehike väitis, et nii ei saa. Saab ainult füüsilise krediitkaardiga  maksta. Kuna minul aga kaardil raha polnud, siis helistasin uuesti Ernile, kes aga ei vastanud. Seejärel läks mitu töötajat kontrollima, kas e-mail on saabunud, aga must onu ütles, et tegelikult peaks meili asemel faxi saatma. Ootasin. Olin kohutavalt näljane ja väsinud. Küllap nägin välja nagu asotsiaal. Öeldi, et meili ei ole tulnud. Lõpuks helistas Erni ja kui olin talle kõik ära rääkinud, sai ta hirmus vihaseks ning lubas hotelli ülemusele helistada. Andsin seljakoti pakihoidu, sest ei viitsinud hotellis  asjade klaarimist oodata. Suundusin enda arvates Tate Moderni, kuid tegelikult läksin vales suunas, tegin ringi ümber haigla ja olin just jõudnud tagasi London Eye ette, kui Erni jälle helistas. Nüüd olevat korras, ütles ta ja soovitas mul kohe hotelli tagasi pöörduda, et selles kindel olla. Muidu võib juhtuda, et magan silla all. Õnneks oligi kõik OK. Sain uksekaardi ja läksin oma tuppa. Erni helistas uuesti, et kontrollida, kas nüüd lõpuks sain ööseks ulu alla. Ta rääkis, kuidas ta olevat hotelli ülemusele  öelnud, et "It is just disgraceful, that a young woman from another country can't check in! She doesn't know London and she will certainly NOT sleep outdoors!". Hotelli ülemus olla rahustanud: "That's OK, the weather is fine…".